Jann's Cottage bied selfsorgverblyf in die dorpie Bredasdorp in die Wes-Kaap se Overbergstreek. Dié dorpie bied allerlei kultuur-historiese besienswaardighede en doendinge in die natuur.
Die kothuis is losstaande en beskik oor 1 slaapkamer met slaapplek vir 2 gaste. Daar is 'n dubbelbed en 'n en suite-badkamer met 'n stort.
Die kombuisie het 'n yskas-vrieskas, gasstoof, oond, mikrogolf, ketel, koffiemasjien en ander basiese kookgerei. Die leefarea het lugversorging, 'n TV, DVD-speler en gemaklike sitplek. Buite op die stoep is 'n ketelbraai en eetarea.
Bredasdorp bied 'n rits historiese besienswaardighede, natuurreservate en staproetes, asook 'n wynwinkel, gholfklub, koffiewinkels en restaurante.